
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«14» снежня 2022 г.
	        № 166
	                          г. Масква




Аб унясенні змяненняў у Парадак разгляду 
Еўразійскай эканамічнай камісіяй паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі выключэнняў з нацыянальнага рэжыму ў сферы дзяржаўных (муніцыпальных) закупак, зваротаў дзяржаў-членаў па пытаннях адмены такіх актаў, а таксама прыняцця Камісіяй рашэнняў аб неабходнасці 
адмены такіх актаў


У адпаведнасці з пунктам 33 Пратакола аб парадку рэгулявання закупак (дадатак № 25 да Дагавора аб Еўразійскім эканамічным саюзе ад 29 мая 2014 года) Савет Еўразійскай эканамічнай камісіі вырашыў:
1. Унесці ў Парадак разгляду Еўразійскай эканамічнай камісіяй паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі выключэнняў з нацыянальнага рэжыму ў сферы дзяржаўных (муніцыпальных) закупак, зваротаў дзяржаў-членаў па пытаннях адмены такіх актаў, а таксама прыняцця Камісіяй рашэнняў аб неабходнасці адмены такіх актаў, зацверджаны Рашэннем Савета Еўразійскай эканамічнай камісіі ад 23 лістапада 2015 г. № 69, змяненні згодна з дадаткам.
2. Калегіі Еўразійскай эканамічнай камісіі да 30 снежня 2022 г. размясціць на афіцыйным сайце Еўразійскага эканамічнага саюза рэестр паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі асаблівасцей ажыццяўлення дзяржаўных (муніцыпальных) закупак, звязаных з неабходнасцю захавання канфідэнцыяльнасці інфармацыі аб патэнцыяльных пастаўшчыках да заканчэння ажыццяўлення дзяржаўнай (муніцыпальнай) закупкі, асаблівасцей ажыццяўлення дзяржаўных (муніцыпальных) закупак асобных відаў тавараў (работ, паслуг), канкрэтнай дзяржаўнай (муніцыпальнай) закупкі ў пэўнага патэнцыяльнага пастаўшчыка і выключэнняў з нацыянальнага рэжыму і забяспечыць яго вядзенне.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем абзаца трэцяга падпункта «а» пункта 1, пунктаў 2, 7 і 18 змяненняў (дадатак да гэтага Рашэння).
Абзац трэці падпункта «а» пункта 1 змяненняў (дадатак да гэтага Рашэння) уступае ў сілу з даты ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 31 сакавіка 2022 г.
Пункт 2 змяненняў (дадатак да гэтага Рашэння) уступае ў сілу па сканчэнні 60 каляндарных дзён з даты ўступлення гэтага Рашэння ў сілу.
Пункты 7 і 18 змяненняў (дадатак да гэтага Рашэння) уступаюць у сілу па сканчэнні 60 каляндарных дзён з даты размяшчэння на афіцыйным сайце Еўразійскага эканамічнага саюза рэестра, указанага ў пункце 2 гэтага Рашэння.


Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў
	А. Авярчук 

ДАДАТАК 
да Рашэння Савета
Еўразійскай эканамічнай камісіі
ад 14 снежня 2022 г. № 166


ЗМЯНЕННІ,
якія ўносяцца ў Парадак разгляду Еўразійскай эканамічнай камісіяй паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі выключэнняў з нацыянальнага рэжыму ў сферы дзяржаўных (муніцыпальных) закупак, зваротаў дзяржаў-членаў па пытаннях адмены такіх актаў, а таксама прыняцця Камісіяй рашэнняў аб неабходнасці адмены такіх актаў

[bookmark: P33]1. У пункце 3:
а) у сказе першым:
словы «а таксама» выключыць;
словы «ўстаноўленых пунктам 32 Пратакола і гэтым Парадкам тэрмінаў накіроўваюцца ва ўпаўнаважаныя рэгулюючыя і (або) кантралюючыя органы дзяржаў-членаў у сферы дзяржаўных закупак (далей – упаўнаважаныя органы)» замяніць словамі «ўстаноўленага абзацам першым пункта 32 Пратакола тэрміну накіроўваюцца ў органы дзяржаў-членаў, якія ажыццяўляюць функцыі рэгулявання і (або) кантролю ў сферы дзяржаўных закупак (далей – упаўнаважаныя органы),»;
словы «па пераліку згодна з дадаткам № 1» замяніць словамі «, інфармацыя аб якіх размяшчаецца на афіцыйным сайце Еўразійскага эканамічнага саюза»;
б) сказ другі пасля слоў «накіроўваюцца ў» дапоўніць словамі «ўрады дзяржаў-членаў,».
2. Пункт 5 прызнаць страціўшым сілу.
3. Абзац другі пункта 6 выкласці ў наступнай рэдакцыі:
«выключэнне з нацыянальнага рэжыму» – непрадастаўленне адной дзяржавай-членам у адпаведнасці з актам урада або кіраўніка дзяржавы гэтай дзяржавы-члена нацыянальнага рэжыму таварам (работам, паслугам), якія паходзяць з тэрыторый іншых дзяржаў-членаў, патэнцыяльным пастаўшчыкам і пастаўшчыкам іншых дзяржаў-членаў, якія прапаноўваюць такія тавары (выконваюць работы, аказваюць паслугі);».
4. У пункце 8:
а) абзац другі падпункта «б» выкласці ў наступнай рэдакцыі:
«абгрунтаванне выключнасці выпадку, прадугледжанага пунктам 9 гэтага Парадку, калі прымаемы акт устанаўлівае выключэнні з нацыянальнага рэжыму (за выключэннем акта аб канкрэтнай дзяржаўнай закупцы ў патэнцыяльнага пастаўшчыка, прынятага ў адпаведнасці з пунктам 14 дадатку № 3 да Пратакола) або асаблівасці ажыццяўлення дзяржаўных закупак асобных відаў тавараў (работ, паслуг);»;
б) падпункт «в» пасля слова «канкрэтнай» дапоўніць словам «дзяржаўнай».
5. У пункце 9:
а) падпункт «в» дапоўніць словамі «, жывёл і раслін»;
б) у падпункце «г» словы «жывёл і раслін,» выключыць.
6. У пункце 13 словы «ўказаныя ў падпунктах» замяніць словамі «прадугледжаныя падпунктамі».
7. Пункт 17 выкласці ў наступнай рэдакцыі:
«17. Інфармацыя аб паведамленні аб акце, якая ўтрымлівае звесткі па пераліку згодна з дадаткам № 3, размяшчаецца Камісіяй у тэрмін, які не перавышае 15 працоўных дзён з даты паступлення паведамлення аб акце, у рэестры паведамленняў аб актах на афіцыйным сайце Еўразійскага эканамічнага саюза.».
8. У пункце 18 словы «пунктам 32» замяніць словамі «абзацамі другім і трэцім пункта 32».
9. У пункце 20:
а) абзац першы выкласці ў наступнай рэдакцыі:
«20. Зварот аб адмене акта накіроўваецца ўрадам дзяржавы-члена або ўпаўнаважаным органам адначасова ва ўрад дзяржавы-члена, якая прыняла акт, і ўпаўнаважаны орган гэтай дзяржавы-члена, а таксама ў Камісію і ўтрымлівае:»;
б) падпункт «в» выкласці ў наступнай рэдакцыі:
«в) абгрунтаванне пазіцыі дзяржавы-члена аб неабходнасці адмены акта з указаннем:
парушаных у сувязі з прыняццем такога акта правоў і законных інтарэсаў асоб дзяржавы-члена пры ўдзеле ў дзяржаўных закупках;
негатыўных эканамічных наступстваў для эканомікі і (або) урону галіне эканомікі дзяржавы-члена з прычыны прыняцця такога акта;».
10. Дадаць пункт 201 наступнага зместу:
«201. Пры атрыманні звароту аб адмене акта ўрад дзяржавы-члена, які прыняў акт, або ўпаўнаважаны орган гэтай дзяржавы-члена ў тэрмін, які не перавышае 10 працоўных дзён з дня, наступнага за днём паступлення звароту аб адмене акта, накіроўвае ва ўрад дзяржавы-члена, якая накіравала зварот аб адмене акта, або ўпаўнаважаны орган гэтай дзяржавы-члена і ў Камісію ў тым ліку наступную інфармацыю:
а) звесткі, прадугледжаныя дадаткам № 2 да гэтага Парадку;
б) пазіцыю дзяржавы-члена ў дачыненні да абгрунтавання, прадугледжанага падпунктам «в» пункта 20 гэтага Парадку;
в) абгрунтаванне неабходнасці прыняцця акта з указаннем акалічнасцей, якія сведчаць аб немагчымасці прадастаўлення нацыянальнага рэжыму.». 
11. У пункце 21:
а) абзац другі падпункта «а» выкласці ў наступнай рэдакцыі:
«наяўнасці дакументаў (матэрыялаў) і звестак, указаных у пункце 20 гэтага Парадку;»;
б) абзац першы падпункта «б» выкласці ў наступнай рэдакцыі:
«б) праводзіць аналіз дакументаў (матэрыялаў) і звестак, прадстаўленых у адпаведнасці з пунктам 20 гэтага Парадку, у тым ліку на прадмет:».
12. У пункце 25 словы «7 каляндарных дзён» замяніць словамі «3 працоўных дзён».
13. У пункце 41 словы «, зацвярджаецца членам Калегіі Камісіі» выключыць.
14. Пункт 42 дапоўніць словамі «ў тэрмін, устаноўлены абзацам першым пункта 33 Пратакола».
15. У пункце 45 словы «ўстаноўленых абзацамі першым і другім» замяніць словамі «тэрмінаў, устаноўленых абзацам першым».
16. Дадатак № 1 да ўказанага Парадку выключыць.
17. У дадатку № 2 да ўказанага Парадку:
а) пункт 3 выключыць;
б) пункт 4 выкласці ў наступнай рэдакцыі:
«4. Вытворцы і аб’ёмы вытворчасці тавару (выканання работы, аказання паслугі)*»;
в) пункт 10 дапоўніць знакам зноскі «**»;
г) зноскі са знакамі «*» і «**» выкласці ў наступнай рэдакцыі:
«* Прадстаўленне звестак аб паказчыках з’яўляецца абавязковым і ажыццяўляецца ў цэлым у дачыненні да дзяржавы – члена Еўразійскага эканамічнага саюза, пры наяўнасці інфармацыі – у разрэзе вытворцаў гэтай дзяржавы-члена (галіны нацыянальнай эканомікі).
** Прадстаўленне звестак аб паказчыках ажыццяўляецца па меркаванні дзяржавы – члена Еўразійскага эканамічнага саюза ў цэлым у дачыненні да гэтай дзяржавы-члена, пры наяўнасці інфармацыі – у разрэзе вытворцаў гэтай дзяржавы (галіны нацыянальнай эканомікі).»;
д) абзац першы заўвагі дапоўніць сказам наступнага зместу:
«Такія паказчыкі і звесткі (у натуральным і грашовым выражэнні) аб таварах (работах, паслугах) прадстаўляюцца ў адпаведнасці з нацыянальнымі класіфікатарамі.».
18. Дадаць дадатак № 3 наступнага зместу:

«ДАДАТАК № 3
да Парадку разгляду Еўразійскай эканамічнай камісіяй паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі выключэнняў з нацыянальнага рэжыму ў сферы дзяржаўных (муніцыпальных) закупак, зваротаў дзяржаў-членаў па пытаннях адмены такіх актаў, а таксама прыняцця Камісіяй рашэнняў аб неабходнасці адмены такіх актаў


ПЕРАЛІК
звестак, якія ўключаюцца ў рэестр паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі асаблівасцей ажыццяўлення дзяржаўных (муніцыпальных) закупак, звязаных з неабходнасцю захавання канфідэнцыяльнасці інфармацыі аб патэнцыяльных пастаўшчыках да заканчэння ажыццяўлення дзяржаўнай (муніцыпальнай) закупкі, асаблівасцей ажыццяўлення дзяржаўных (муніцыпальных) закупак асобных відаў тавараў (работ, паслуг), канкрэтнай дзяржаўнай (муніцыпальнай) закупкі ў пэўнага патэнцыяльнага пастаўшчыка і выключэнняў 
з нацыянальнага рэжыму 


1. Найменне праекта акта дзяржавы – члена Еўразійскага эканамічнага саюза (далей – дзяржава-член), паведамленне аб якім паступіла ў Еўразійскую эканамічную камісію ў адпаведнасці з пунктам 32 Пратакола аб парадку рэгулявання закупак (дадатак № 25 да Дагавора аб Еўразійскім эканамічным саюзе ад 29 мая 2014 года) (далей – паведамленне аб акце), або ў выпадку, калі акт прыняты, – найменне і рэквізіты акта (з прымацаваннем файла, які ўтрымлівае тэкст праекта акта (акта)).
2. Кваліфікацыя рэгулявання, якое прадугледжваецца праектам акта дзяржавы-члена:
асаблівасці ажыццяўлення дзяржаўных (муніцыпальных) закупак, звязаных з неабходнасцю захавання канфідэнцыяльнасці інфармацыі аб патэнцыяльных пастаўшчыках да заканчэння ажыццяўлення дзяржаўнай (муніцыпальнай) закупкі;
асаблівасці ажыццяўлення дзяржаўных (муніцыпальных) закупак асобных відаў тавараў (работ, паслуг);
канкрэтная дзяржаўная (муніцыпальная) закупка ў пэўнага патэнцыяльнага пастаўшчыка;
выключэнні з нацыянальнага рэжыму.
3. Сціслы змест рэгулявання, якое прадугледжваецца праектам акта дзяржавы-члена.
4. Звесткі аб адпаведнасці або неадпаведнасці паведамлення аб акце палажэнням Пратакола аб парадку рэгулявання закупак (дадатак № 25 да Дагавора аб Еўразійскім эканамічным саюзе ад 29 мая 2014 года) і Парадку разгляду Еўразійскай эканамічнай камісіяй паведамленняў дзяржаў – членаў Еўразійскага эканамічнага саюза аб прыняцці актаў аб устанаўленні дзяржавамі-членамі выключэнняў з нацыянальнага рэжыму ў сферы дзяржаўных (муніцыпальных) закупак, зваротаў дзяржаў-членаў па пытаннях адмены такіх актаў, а таксама прыняцця Камісіяй рашэнняў аб неабходнасці адмены такіх актаў, зацверджанага Рашэннем Савета Еўразійскай эканамічнай камісіі ад 23 лістапада 2015 г. № 69.».

